cyanic-selkie/wikianc huggingface dataset:
Άρνολντ Α΄ του Λάουρενμπουργκ
Βιογραφία
Το 1124 ο Άρνολντ Α΄ έγινε επίτροπος (vogt) του Ίντσταϊν. Το Ίντσταϊν είχε τεθεί υπό τον έλεγχο του Ντούντο το 1122.
Ο Άρνολντ Α΄ έγινε επίτροπος (vogt) στο μοναστήρι του Αγ. Γεωργίου στο Λίμπουργκ το διάστημα 1124–1148.
Εξωτερικοί σύνδεσμοι
Κατηγορία:Οίκος του Νάσσαου
Σαλινιέ
Το Σαλινιέ (γαλλικά: Saligney) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ηρακλής (αυτοκινητοβιομηχανία)
δεξιά|μικρογραφία|Το ανάλαφρο όχημα παντός εδάφους της Ηρακλής (1980) Η  Ηρακλής ήταν ελληνική κατασκευαστική εταιρεία γεωργικών μηχανημάτων που έδρευε στη Κέρκυρα. Επίσης, παρήγαγε ανάλαφρα οχήματα που κατηγοριοποιούνταν ως "γεωργικά μηχανήματα", σύμφωνα με το ελληνικό δίκαιο, συμπεριλαμβανομένου και του ανάλαφρου οχήματος παντός εδάφους. Το τελευταίο χρησιμοποίησε μέρη της Namco και κινητήρες των Mitsubishi, Kubota και Ruggerini. Μικρός αριθμός του συγκεκριμένου τύπου παρήχθησε από την συγκεκριμένη εταιρεία, μεταξύ των ετών 1980 και 1983.
Χόουπ Σόλο
Η Χόουπ Αμέλια Σόλο (Hope Solo) γεννήθηκε στις 30 Ιουλίου το 1981 στο Ρίτσλαντ της Ουάσινγκτον ΗΠΑ. Ξεκίνησε τη σταδιοδρομία της στη σχολική ομάδα του γυμνασίου όπου φοίτησε. Στη συνέχεια έγινε μία από τις κορυφαίες τερματοφύλακες. Στους Ολυμπιακούς του 2004 κλήθηκε να μπει στην ομάδα αλλά δεν αγωνίστηκε. Το 2008 και 2012 αντιθέτως αγωνίστηκε και κατέκτησε με την ομάδα των ΗΠΑ το χρυσό μετάλλιο. Στους Ολυμπιακούς του 2012 βρέθηκε να χρησιμοποιεί μία απαγορευμένη ουσία την οποία όμως έπαιρνε για προβλήματα υγείας και της χορηγούνταν από γιατρό. Για αυτό και της επιτράπηκε εν τέλει να αγωνιστεί.
Πρώτα βήματα στο επαγγελματικό ποδόσφαιρο
Η Χόουπ Σόλο έπαιξε σε κατώτερες ομάδες των ΗΠΑ σε επίπεδο εθνικό μέχρι το 2000, όπου και εντάχθηκε στην εθνική ομάδα των ΗΠΑ. Το ανώτερο ντεμπούτο της ήρθε σε μια νίκη με 8-0 επί της Ισλανδίας στο Ντάβιντσον της Νότια Καρολίνα, τον Απρίλιο του 2000. Το 2004 η Σόλο ήταν αναπληρωματικό μέλος της ομάδας στους Ολυμπιακούς Αγώνες της Αθήνας. Από το 2005 η Σόλο έγινε η πρώτη επιλογή ως τερματοφύλακας της ομάδας των ΗΠΑ.
Παγκόσμιο Γυναικείο Κύπελλο Ποδοσφαίρου 2007
Η Σόλο ήταν η βασική τερματοφύλακας για την ομάδα των ΗΠΑ στο Παγκόσμιο Κύπελλο των γυναικών της FIFA το 2007, εισπράττοντας μόλις δύο γκολ σε τέσσερα παιχνίδια συμπεριλαμβανομένων των διαδοχικών παιχνιδιών με τη Σουηδία, τη Νιγηρία και την Αγγλία. Στον ημιτελικό αγώνα με τη Βραζιλία, ο προπονητής των ΗΠΑ Γκεκ Ράιαν είχε ως φαβορί τη Σόλο για τη βασική θέση ενάντια της 36χρονης βετεράνου τερματοφύλακα των ΗΠΑ Μπριάνα Σκούρρυ, η οποία είχε μια θετική ιστορία σχετικά με την απόδοσή της ενάντια στους Βραζιλιάνους αλλά δεν είχε παίξει ολόκληρο παιχνίδι για τρεις μήνες. Οι ΗΠΑ έχασαν από τη Βραζιλία 4-0, και έσβησε το αήττητο σερί των 51 παιχνιδιών, παίζοντας ένα μεγάλο μέρος του αγώνα με μόνο 10 παίκτες μετά την αποβολή της Σάνον Μποξ, η οποία έλαβε δύο κίτρινες κάρτες στα τελευταία λεπτά του πρώτου ημιχρόνου.
Ολυμπιακοί Αγώνες Πεκίνου 2008
Στις 23 Ιουνίου του 2008, ανακοινώθηκε πως η Σόλο θα αγωνιζόταν ως πρώτη τερματοφύλακας της αποστολής της ομάδας των ΗΠΑ στους Ολυμπιακούς Αγώνες του Πεκίνου. Η Μπριάνα Κάρρι, η οποία αγωνιζόταν στη θέση της πρώτης τερματοφύλακας στους Ολυμπιακούς Αγώνες της Αθήνας το 2004, θα βρισκόταν στον πάγκο. Στις 21 Αυγούστου του ίδιου έτους η ομάδα των ΗΠΑ κέρδισε την ομάδα της Βραζιλίας με 1-0 στην παράταση και κατέκτησαν το χρυσό μετάλλιο. Η Σόλο ψηφίστηκε ως η καλύτερη αθλήτρια του τελικού, καθώς στέρησε πολλές φορές από τις Βραζιλιάνες την ευκαιρία να σκοράρουν. Μετά τον θρίαμβο των Ολυμπιακών Αγώνων η Σόλο εμφανίστηκε στην εκπομπή "NBC Today Show" και εξέφρασε την επιθυμία της να αγωνιστεί και στους Ολυμπιακούς Αγώνες του Λονδίνου.
Παγκόσμιο Γυναικείο Κύπελλο Ποδοσφαίρου 2011
Αν και έχασε την προκριματική φάση της διοργάνωσης, λόγω τραυματισμού που υπέστη στον ώμο, η Σόλο κλήθηκε να αγωνιστεί με τη φανέλα της εθνικής ομάδας των ΗΠΑ για το Παγκόσμιο Κύπελλο που θα διοργανώνονταν στη Γερμανία. Με τη βοήθεια της Σόλο η ομάδα των ΗΠΑ τερμάτισε δεύτερη στη φάση των ομίλων στον όμιλο Γ, αφού κέρδισε την Κολομβία και τη Νότια Κορέα. Η μόνη ήττα που δέχτηκαν ήταν απέναντι στη Σουηδία με 2-1. Έτσι πέρασαν στον επόμενο γύρο όπου τους περίμενε η Βραζιλία. Στην προημιτελική φάση ο αγώνας έφτασε στο εκατοστό εικοστό λεπτό με τις δύο ομάδες να μένουν στο ισόπαλο 2-2. Όλα κρίθηκαν στα πέναλτι, οπότε η Σόλο απέκρουσε το τρίτο πέναλτι της Βραζιλίας εκτελεσμένο από την Νταϊάν. Αυτό αρκούσε για την ομάδα των ΗΠΑ για να πάρει την πρόκριση στον ημιτελικό, όπου τους περίμενε η πανίσχυρη ομάδα των Γαλλίδων. Μετά από τη μεγάλη επιτυχία απέναντι στη Βραζιλία η Σόλο θεωρήθηκε ως η ψυχή της ομάδας και το σχολίασε αυτό λέγοντας: " Αν και αγωνιζόμασταν με μία παίχτρια λιγότερη και με ένα γκολ πίσω στο σκορ δεν το βάλαμε κάτω, παλέψαμε και εν τέλει καταφέραμε και πήραμε τη μεγάλη νίκη. Αυτό δεν μας το δίδαξε κανείς. Είχαμε τη θέληση και τα καταφέραμε." Στον ημιτελικό οι ΗΠΑ κέρδισαν με 3-1 τις Γαλλίδες, με τη Σόλο να συμπληρώνει το εκατοστό της παιχνίδι με την εθνική ομάδα των ΗΠΑ. Μετά τον αγώνα δήλωσε: " Ήταν μια δύσκολη διαδρομή μέχρι εδώ και θα κάνουμε ότι μπορούμε για να πάρουμε τον τίτλο. Στον τελικό της διοργάνωσης στη Φρανκφούρτη της Γερμανίας η ομάδα των ΗΠΑ ηττήθηκε με 3-1 στα πέναλτι από την ιαπωνική εθνική ομάδα, μετά το 1-1 της κανονικής διάρκειας του αγώνα και το 2-2 της παράτασης. Η Σόλο κέρδισε το "χρυσό γάντι" ως η καλύτερη τερματοφύλακας της διοργάνωσης και τη "χάλκινη σφαίρα" ως η τρίτη καλύτερη αθλήτρια της διοργάνωσης. Τέλος βρίσκονταν και στην ομάδα των καλύτερων παικτριών της διοργάνωσης.
Ολυμπιακοί Αγώνες Λονδίνου 2012
Λίγο πριν από την έναρξη των Ολυμπιακών Αγώνων του Λονδίνου, η Σόλο βρέθηκε να χρησιμοποιεί μια απαγορευμένη ουσία. Δήλωσε πως της χορηγούταν με συνταγή γιατρού και πως δεν γνώριζε την περιεκτικότητά της. Μετά από έρευνα της Οργάνωσης Ελέγχου Αναβολικών των ΗΠΑ η Σόλο αθωώθηκε και της επιτράπηκε να αγωνιστεί στους Ολυμπιακούς Αγώνες του Λονδίνου. Στον πρώτο αγώνα η ομάδα των ΗΠΑ κέρδισε με 4-2 τη γαλλική εθνική ομάδα, στον οποίο οι Γαλλίδες προηγούνταν ήδη από το 15ο λεπτό με 2-0. Με τα γκολ των Γουάμπαχ και Μόργκαν στο 19ο και 32ο λεπτό αντίστοιχα η ομάδα των ΗΠΑ κατάφερε να ισοφαρίσει το σκορ και εν τέλει να πάρει τη νίκη. Στις 9 Αυγούστου, η Σόλο κατέκτησε το δεύτερο χρυσό ολυμπιακό μετάλλιο της καριέρας της μαζί με την εθνική ομάδα των ΗΠΑ, νικώντας με 2-1 την ισχυρή ομάδα των Ιαπωνίδων αθλητριών. Η Χόουπ Σόλο κατάφερε σε 3 αγώνες να μην δεχθεί κανένα γκολ, ενώ σε όλη τη διοργάνωση δέχτηκε μόνο 6. Η Σόλο, τέλος, είναι μια από τις 3 αθλήτριες των ΗΠΑ που αγωνίστηκαν 570 λεπτά σε όλη τη διοργάνωση.
Εξωτερικοί σύνδεσμοι
Κατηγορία:Αμερικανίδες ποδοσφαιρίστριες (ΗΠΑ) Κατηγορία:Τερματοφύλακες ποδοσφαιριστές Κατηγορία:Ποδοσφαιριστές στους Θερινούς Ολυμπιακούς Αγώνες 2012 Κατηγορία:Ποδοσφαιριστές στους Θερινούς Ολυμπιακούς Αγώνες 2008
Ανατόλιος (κόμης της εώας)
O Ανατόλιος (Anatolius) ήταν βυζαντινός πολιτικός και στρατιωτικός του 6ου αιώνα κατά την βασιλεία του Ιουστίνου Α΄ (518-527).
Ο Ανατόλιος ήταν γιός του Καρίνου. Ήταν Κόμης της Ανατολής από το φθινόπωρο του 525, που διορίσθηκε στη θέση όταν μεγάλο μέρος της Αντιόχειας καταστράφηκε από πυρκαγιά. Ο διάδοχός του Εφραίμιος ήταν ήδη στη θέση του τον Μάιο του 526.
Πηγές
Κατηγορία:Κόμητες της εώας Κατηγορία:Βυζαντινοί του 6ου αιώνα
Ροδαμίνη Β
Η ροδαμίνη Β είναι χημική ένωση - που αποτελεί χρωστική ουσία (βαφή) - η οποία συχνά χρησιμοποιείται ως ιχνηθέτης σε διάλυμα νερού για τον προσδιορισμό του ρυθμού και της κατεύθυνσης ροής και μεταφοράς. Οι βαφές από ροδαμίνη Β φθορίζουν και έτσι μπορούν να ανιχνευθούν εύκολα και γρήγορα με φθορισμόμετρο.
Χρησιμοποιείται ευρέως στον κλάδο της βιολογίας ως φθοριούχος χρωστική, μερικές φορές σε συνδυασμό με την αυραμίνη Ο, ως χρώση αυραμίνης-ροδαμίνης για να ανιχνευτούν οξειδωτικοί μικροοργανισμοί, κυρίως από τα είδη Mycobacterium. Οι βαφές ροδαμίνης χρησιμοποιούνται επίσης εκτενώς σε εφαρμογές της βιοτεχνολογίας όπως π.χ. μικροσκοπία φθορισμού, κυτταρομετρία ροής, φασματοσκοπία συσχέτισης φθορισμού και ELISA.
Ιδιότητες
εναλλ.=A is the "open" form and B is the "closed" form|δεξιά|350px|μικρογραφία| Ροδαμίνη Β, όπως απεικονίζεται στις δύο μορφές της, την κλειστή (Α) και την ανοιχτή (Β) Η ροδαμίνη Β μπορεί να υπάρχει σε ισορροπία μεταξύ δύο μορφών: μιας ανοιχτής/φθορισμού μορφής και μιας κλειστής/μη φθορίζουσας μορφής σπιρολακτόνης. Η ανοιχτή μορφή κυριαρχεί σε όξινη κατάσταση, ενώ η κλειστή μορφή είναι άχρωμη σε αλκαλική κατάσταση (βλ. υψηλό pH).
Η ένταση φθορισμού της ροδαμίνης Β μειώνεται όσο αυξάνεται η θερμοκρασία.
Η διαλυτότητα της ροδαμίνης Β στο νερό ποικίλλει ανάλογα με τον παρασκευαστή και έχει αναφερθεί μεταξύ των τιμών, 8 g/L και ~15 g/L. Η διαλυτότητά της στην αιθυλική αλκοόλη έχει αναφερθεί στα 15 g/L.
Το χλωριωμένο νερό (πόσιμο της βρύσης) αποσυνθέτει τη ροδαμίνη Β. Τα διαλύματα ροδαμίνης Β απορροφώνται στα πλαστικά και πρέπει να φυλάσσονται σε γυάλινα σκεύη και όχι πλαστικά. Μπορεί να συντονιστεί γύρω στα 610 nm, όταν χρησιμοποιείται ως βαφή λέιζερ. Η κβαντική απόδοση φωταύγειας αυτής είναι 0,65 σε βασική αιθανόλη, 0,49 σε αιθυλική αλκοόλη, 1,0 και 0,68 σε διάλυμα 94% αιθανόλης. Η απόδοση φθορισμού εξαρτάται και από τη θερμοκρασία.
Η ένωση αυτή είναι ρευστή και η διεγερσιμότητα της βρίσκεται σε θερμική ισορροπία όταν είναι σε θερμοκρασία δωματίου.
Λοιπές χρήσεις
δεξιά|μικρογραφία|180x180εσ| Υδατικό διάλυμα ροδαμίνης Β Η ροδαμίνη Β συχνά αναμιγνύεται με ζιζανιοκτόνα για να δείξει που έχουν αυτά χρησιμοποιηθεί.
Επίσης δοκιμάζεται για χρήση ως βιοδείκτης σε από του στόματος εμβόλια κατά της λύσσας για την άγρια ζωή, όπως π.χ. ρακούν, για τον εντοπισμό ζώων που έχουν καταναλώσει δόλωμα εμβολίου. Η ροδαμίνη Β ενσωματώνεται στα μουστάκια και στα δόντια του ζώου.
Αποτελεί σημαντική υδρόφιλη χρωστική ξανθενίου, γνωστή για τη σταθερότητά της, και χρησιμοποιείται συχνά και στη βιομηχανία κλωστοϋφαντουργίας, στο δέρμα, στην εκτύπωση χαρτιού, στις βαφές, στο έγχρωμο γυαλί και στις βιομηχανίες πλαστικών.
Η ροδαμίνη Β αναμειγνύεται μαζί με την χρωστική, κινακριδόνη ματζέντα (PR122), για να αποδώσει τη λαμπερή ροζ ακουαρέλα, γνωστή και ως Opera Rose.
Ασφάλεια
Στην Καλιφόρνια των ΗΠΑ, η ροδαμίνη Β έχει κατηγοριοποιηθεί ως ύποπτη καρκινογόνος ουσία, και επομένως τα προϊόντα που την περιέχουν θα πρέπει να φέρουν προειδοποίηση στην ετικέτα.
Περιπτώσεις νοθείας με οικονομικά κίνητρα - όπου έχει χρησιμοποιηθεί παράνομα - έχουν γίνει ώστε αυτή να προσδώσει έντονο κόκκινο χρώμα σε σκόνη τσίλι, γεγονός που έχει εντοπιστεί από τις ρυθμιστικές αρχές για την ασφάλεια τροφίμων.
Παραπομπές
Κατηγορία:Χλωρίδια Κατηγορία:Αρωματικές αμίνες Κατηγορία:Ιστοπαθολογία Κατηγορία:Εργαστηριακές τεχνικές Κατηγορία:Μικροσκοπία
Καπετάν Κόζιακας
Ο Καπετάν Κόζιακας (Θωμάς Πάλλας, 1917-1949) ήταν ένας από τους πρωτεργάτες της Εθνικής Αντίστασης. Συντέλεσε αποφασιστικά στη δημιουργία της ραχοκοκαλιάς του ΕΑΜ στην Πίνδο.
Διαδραμάτισε σημαντικό ρόλο στην Εθνική Αντίσταση από τις τάξεις του ΕΑΜ-ΕΛΑΣ της Θεσσαλίας, δραστηριοποιούμενος στη Θεσσαλία, στην Ήπειρο και στην Ανατολική Μακεδονία. Είναι από τα πρώτα θύματα της κατάστασης που δημιουργήθηκε μετά τη Συμφωνία της Βάρκιζας.
Παραπομπές
ΟΘωμας Πάλλας γεννήθηκε(1917) δτην Κρανιά (ορεινό χωριό) Καλαμπάκας από βράχους γονείς.Η μητέρα του Νίτσα καταγόταν από το διπλανό χωριό Δολιανά (ονομαστό σήμερα το μοναστήρι Δολιανών-Κρανιάς,μετόχι της Ι.Μ. Αγίου Στεφάνου Μετεώρων), η οποία χήρεψε νωρίς και εγκαταστήστε στην Φαρκαδόνα ,όπου και ξαναπαντρέφθη κερδοφορία. Ο Θωμάς Πάλλας αφού ολοκλήρωσε τις εγκυκλιες σπουδές μετέβηκε στη Λάρισα μέχρι να τελειώσει το Γυμνάσιο.
Βάσω Καραντάσιου
Η Βασιλική (Βάσω) Καραντάσιου είναι Ελληνίδα πρώην αθλήτρια του Μπιτς βόλεϊ.
Βιογραφικό
Η Βάσω Καραντάσιου γεννήθηκε στις 6 Ιανουαρίου 1973 στην Αθήνα και συγκεκριμένα στην Ηλιούπολη, όπου κι έμεινε μέχρι τα 8 της χρόνια. Κατάγεται όμως από το χωριό Ρόσκα της Ευρυτανίας. Το 1996 αποφοίτησε από το Τμήμα Φιλοσοφίας - Παιδαγωγικής και Ψυχολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών με ειδικότητα την παιδαγωγική. Από το 2001 υπηρετεί στο Λιμενικό ενώ από τα μόρια που πήρε από τον αθλητισμό σπούδασε και στη Σχολή Δημοσιογραφίας. Το 2010 η Καραντάσιου και η εργασιακή ψυχολόγος Χριστίνα Νικολοπούλου δημιούργησαν τον πρώτο κλειστό χώρο μπιτς βόλεϊ στην Ελλάδα.
Βόλεϊ
Σε ηλικία 13 ετών ασχολήθηκε με το άθλημα του βόλεϊ και πρωτόπαιξε στην ομάδα του ΑΓΣ Βύρωνος, που μόλις άρχισε να παίζει στα τοπικά πρωταθλήματα της Αθήνας, ενώ στην ηλικία των 18 ετών κλήθηκε και στην Εθνική ομάδα Νεανίδων. Μετά από μια αξιόλογη και πετυχημένη πορεία με διακρίσεις, κλήθηκε και στην Εθνική Γυναικών έχοντας λάβει μέρος σε διεθνείς διοργανώσεις, και οδήγησε τον ΑΓΣ Βύρωνος στην Α2. Το 1995 παίρνει μεταγραφή στην ομάδα των Βριλησσίων κατακτώντας τίτλους το 1996 και 1997.
Μπιτς Βόλεϊ
Το καλοκαίρι του 1994 το μπιτς βόλεϊ μπήκε στη ζωή της Βάσως Καραντάσιου, περισσότερο για να βγάλει το χαρτζιλίκι της. Με συμπαίκτρια τη Ιουλία Σάλτσεβιτς πήραν μέρος στο Πανελλήνιο Πρωτάθλημα όπου κέρδισαν μεταξύ αυτών και τη Λία Μήτση, ίνδαλμα της. Στη μέση της χρονιάς και ενώ η Ιουλία Σάλτσεβιτς αναγκάζεται να αποχωρήσει λόγω τραυματισμού, η Βάσω αποφασίζει να τα παρατήσει. Ευτυχώς η Έφη Σφυρή της κάνει πρόταση-συνεργασίας και εκείνη δέχεται. Το δίδυμο αυτό γνώρισε μεγάλη επιτυχία, μιας που έφερε τις πρώτες μεγάλες διακρίσεις όχι μόνο εντός αλλά και εκτός συνόρων. Χωρίς καμιά βοήθεια από την Ομοσπονδία Πετοσφαίρισης και των σωματείων τους στο βόλεϊ, αρνιούνται κάλεσμα από την Εθνική Γυναικών και παίζουν στα προκριματικά με φόντο τους Ολυμπιακούς Αγώνες του Σίδνεϊ. Για έναν πόντο μένουν εκτός 16αδας. Η ομάδα πετυχαίνει τις πιο σημαντικές επιτυχίες του αθλήματος με αποκορύφωμα την κατάληψη της 3ης θέσης του Τουρνουά του Παγκοσμίου Πρωταθλήματος Γυναικών που διεξήχθη στη Ρόδο. Βάσω και Έφη ολοκληρώνουν τη συνεργασία τους με τον καλύτερο τρόπο στους Ολυμπιακούς Αγώνες της Αθήνας το 2004 παίζοντας μπροστά στο ελληνικό κοινό κατακτώντας τη 9η θέση. Με το τέλος της Ολυμπιάδας η Βάσω αλλάζει παρτενέρ, λόγω τραυματισμού της Έφης, επιλέγοντας τη Βίκυ Αρβανίτη. Η χημεία μεταξύ τους φέρνει ανέλπιστες διακρίσεις. Πρωταθλήτριες Ευρώπης, φιναλιστ σε παγκόσμια σιρκουί και πλασάρισμα στο Νο4 της παγκόσμιας κατάταξης. Ατομικές και ομαδικές διακρίσεις και τρίτη Ολυμπιάδα για την Βάσω Καραντάσιου, στο Πεκίνο το 2008. Το τέλος της χρονιάς σηματοδοτεί και το «αντίο» της Βάσως Καραντάσιου.
Αθλητική Δραστηριότητα
Η Βάσω Καραντάσιου έχει κατακτήσει 7 συνολικά Πανελλήνια Πρωταθλήματα με Έφη Σφυρή και Βίκυ Αρβανίτη. Ευρωπαικούς και παγκόσμιους τίτλους.
Συνέδριο των Παρισίων (1856)
Προσυνεδριακή κατάσταση
Ως γνωστό ο λεγόμενος Κριμαϊκός πόλεμος που ξέσπασε αρχικά το 1853, μεταξύ της Ρωσικής Αυτοκρατορίας επί Τσάρου Νικολάου Α΄ και της Οθωμανικής Αυτοκρατορίας επί Σουλτάνου Αμπντούλ Μετζίτ Α΄, ήταν ένας θρησκευτικός πόλεμος που διαγραφόταν αρκετά χρόνια πριν. Βασικοί λόγοι ήταν η εκ μέρους του Τσάρου νομιμοποίηση της προστασίας του υπέρ των ορθοδόξων Χριστιανών για την ισονομία τους εντός της Οθωμανικής Αυτοκρατορίας καθώς και ένα προνομιακό ζήτημα του Ρωσικού πατριαρχείου έναντι της Ρωμαιοκαθολικής Εκκλησίας στην Παλαιστίνη. Παρότι επί της ρωσο-τουρκικής αυτής διένεξης είχε ξεκινήσει από τον Ιούλιο του 1853 η Συνδιάσκεψη της Βιέννης (1853-1855) με τη συμμετοχή της Αγγλίας, της Γαλλίας, της Αυστρίας και της Πρωσίας, προκειμένου να ρυθμιστούν τα εν λόγω ζητήματα, με παρατεινόμενη εκδηλωθείσα αδυναμία ειρηνικής επίλυσης, ο Σουλτάνος Αμπντούλ Μετζίτ Α΄, υποκινούμενος από την Αγγλία, στις 22 Σεπτεμβρίου (π.ημ.) \ 4 Οκτωβρίου (ν.ημ) του 1853 κήρυξε τον πόλεμο με τη Ρωσία. Μετά τη μεγάλη ναυτική καταστροφή που υπέστη ο οθωμανικός στόλος στη ναυμαχία της Σινώπης, ή άλλως "σφαγή της Σινώπης", στις 18/30 Νοεμβρίου (1853), η Αγγλία ανταποκρινόμενη άμεσα στο αίτημα του αυτοκράτορα Ναπολέων Γ΄ για κοινή ναυτική δράση προκειμένου όλα τα ρωσικά πλοία στη Μαύρη θάλασσα να αποσυρθούν στο λιμάνι της Σεβαστούπολης αγγλικός και γαλλικός στόλος κατέπλευσαν στη περιοχή με συνέπεια στις 25 Ιανουαρίου/6 Φεβρουαρίου του 1854 η Ρωσία να διακόψει τις διπλωματικές σχέσεις με Αγγλία και Γαλλία.
Έτσι ένα μήνα αργότερα ή πέντε μόλις μήνες από την έναρξη του πολέμου, στις 12 Μαρτίου, η Γαλλική Αυτοκρατορία, το Ηνωμένο Βασίλειο και η Οθωμανική Αυτοκρατορία συνομολογούν συνθήκη συμμαχίας, τη λεγόμενη Συνθήκη Κωνσταντινούπολης (1854) επαναλαμβάνοντας την αξίωση του τουρκικού τελεσίγραφου. Mη λαμβάνοντας όμως απάντηση, στις 16 Μαρτίου / 28 Μαρτίου (ν.ημ.) η Αγγλία και η Γαλλία κηρύσσουν τον πόλεμο με τη Ρωσία, φερόμενες έτσι ως σύμμαχοι του Σουλτάνου πλην όμως για εξυπηρέτηση ιδίων συμφερόντων. Στις δε 26 Ιανουαρίου του 1855 εισέρχεται στον πόλεμο και το Βασίλειο της Σαρδηνίας επίσης κατά της Ρωσίας. Αντί λοιπόν ο Σουλτάνος να προβεί στις απαραίτητες ενέργειες ισονομίας των Χριστιανών υπηκόων του εκδίδοντας άμεσα σχετικό διάταγμα ή κάποιο υποσχετικό εκτέλεσης δίνοντας έτσι τέλος στις ρωσικές παρεμβάσεις, ως όφειλε και με την τελευταία συνθήκη, προτίμησε τη συνέχιση του πολέμου ευελπιστώντας σε καλλίτερες δυνατές συνθήκες μετά την παρέμβαση και των παραπάνω ευρωπαϊκών δυνάμεων.
Το Συνέδριο των Παρισίων
Το εν λόγω συνέδριο συνήλθε στις 25 Φεβρουαρίου (ν.ημ/γιο) του 1856, στο μέγαρο του υπουργείου εξωτερικών της Γαλλίας, στο Παρίσι, υπό την προεδρία του τότε υπουργού των εξωτερικών της Γαλλίας Αλεξάντρ Βαλέφσκυ, και με τη συμμετοχή πληρεξούσιων εκπροσώπων των ηγεμόνων των χωρών που είχαν εμπλακεί στο τριετή Κριμαϊκό πόλεμο. Πρόσθετα συμμετείχε και η Αυστρία επειδή είχε μεσολαβήσει στην ανακωχή μεταξύ των εμπολέμων. Στις 28 Φεβρουαρίου προσκλήθηκε και η Πρωσία επειδή θα συζητούνταν ζητήματα των Στενών (του Βοσπόρου), που είχε προσυπογράψει παλαιότερα τη Συνθήκη των Στενών του 1841, γνωστή και ως Συνθήκη του Λονδίνου (1841).
Επτά ηγεμόνες
Οι επτά Ηγεμόνες που συναίνεσαν και εν ονόματι των οποίων συγκροτήθηκε το Συνέδριο των Παρισίων με πληρεξούσιους αυτών εκπροσώπους
Ελαιοτριβείο
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Oelpresse_in_Krissa_-_Schweiger_Lerchenfeld_Amand_%28freiherr_Von%29_-_1887.jpg|μικρογραφία|Αναπαράσταση ελαιοτριβείου στο [[Χρισσό Φωκίδας, 1887]] Το Λιοτρίβι, είναι παλιά λέξη για το ελαιουργείο. Στο ελαιοτριβιο ο βασικός μηχανισμός ήταν οι μυλόπετρες: Συνήθως κυλινδρικές ή σπανιότερα κωνικές πέτρες, μία έως τέσσερεις, που κυλίονται κυκλικά πάνω σε επίπεδη επιφάνεια αλέθοντας τις ελιές. Συνήθως η άλεση γίνεται μέσα σε κλειστό χώρο που ονομάζεται Κόθρος. Μέσα στον Κόθρο αδειάζεται ο ελαιόκαρπος τον οποίο πολτοποιούν οι πέτρες περιστρεφόμενες. Πολύ παλιά, η κίνηση περιστροφής των πετρών γίνονταν με ζώα, συνήθως γαϊδούρια ή άλογα, αργότερα με μηχανικά μέσα. Όταν ο πολτός ήταν έτοιμος, (κατά την κρίση των υπευθύνων) μεταφερόταν σε ειδικά σακιά που λέγονταν μουτάφια ή τσόλια. Αυτά τοποθετούνταν σε πιεστήριο με κοχλία, κοινώς «βίδα», που τα πίεζε και έτσι έβγαινε το λάδι. Η βίδα περιστρεφόταν χειρονακτικά. Αργότερα χρησιμοποιούνταν υδραυλικά πιεστήρια.
Συνέδριο των Παρισίων (1856)
Πληρεξούσιοι σύνεδροι
(*) Στην εικόνα δεξιά εικονίζονται οι σύνεδροι κατά χώρα (από άνω προς τα κάτω): Γαλλίας, Αυστρίας, Αγγλίας, Ρωσίας, Σαρδηνίας, Τουρκίας και Πρωσίας.
Ελαιοτριβείο
Παραπομπές
Κατηγορία:Βιομηχανία τροφίμων
Συνέδριο των Παρισίων (1856)
Εργασίες του Συνεδρίου
Οι εργασίες του Συνεδρίου που ξεκίνησαν ουσιαστικά στις 28 Φεβρουαρίου του 1856 δεν υπήρξαν και τόσο δυσχερείς αφού τα πάντα σχεδόν είχαν προκαθοριστεί στην προκαταρκτική Συνθήκη ειρήνης της Βιέννης. Έτσι στην παρούσα φάση έμελλε να συζητηθούν οι λεπτομέρειες και οι απαραίτητοι καθορισμοί επί των ζητημάτων που είχαν ενσκήψει κατά τον πόλεμο και που βεβαίως δεν περιορίστηκαν μόνο στους θρησκευτικούς λόγους - αιτίες του πολέμου αλλά επεκτάθηκαν σε εδαφικά, οικονομικά και εμπορικά συμφέροντα πρωτίστως των συμμαχικών δυνάμεων, τροποποιώντας ουσιαστικά τη γεωστρατηγική στη περιοχή της Μαύρης θάλασσας. Τα βασικά ζητήματα επί των οποίων εξετάσθηκαν οι λεπτομέρειες ήταν: Οι εργασίες του Συνεδρίου ολοκληρώθηκαν μετά από 24 συνεδρίες, στις 16 Απριλίου του 1856.
Αποτελέσματα του Συνεδρίου
Κατά τη 19η συνεδρία, στις 30 Μαρτίου 1856 συνομολογήθηκε η Συνθήκη των Παρισίων (1856). Στις επόμενες συνεδρίες συζητήθηκαν θέματα διεθνούς δικαίου που κατέληξαν στο πρωτόκολλο της 16ης Απριλίου 1856 που αφορούσε τροποποίηση του δικαίου της θάλασσας. Μετά το πέρας των εργασιών του Συνεδρίου, στις 27 Απριλίου (1856) ακολούθησε μία πανηγυρική συνεδρίαση όπου οι πρέσβεις των χωρών που συμμετείχαν αντάλλαξαν τα σχετικά έγγραφα της συνθήκης επικυρωμένα από τους επτά ηγεμόνες. Τέλος στις 30 Απριλίου η εν λόγω συνθήκη ειρήνης συμπληρώθηκε με μία ακόμα συμφωνία μεταξύ Γαλλίας, Αγγλίας και Αυστρίας κατά την οποία οποιαδήποτε παραβίαση της Συνθήκης θα θεωρηθεί πράξη πολέμου.
Βιβλιογραφία
Κατηγορία:Κριμαϊκός Πόλεμος Κατηγορία: Ανατολικό Ζήτημα Κατηγορία: Ευρωπαϊκή ιστορία Κατηγορία:Διεθνές Δίκαιο Κατηγορία:Παρίσι
Λευκοδυστροφία
Οι λευκοδυστροφίες είναι ομάδα συνήθως κληρονομικών διαταραχών που χαρακτηρίζονται από εκφυλισμό της λευκής ουσίας στον εγκέφαλο. Η λέξη λευκοδυστροφία προέρχεται από τις ελληνικές ρίζες λευκο-, "white", -δυσ-, "abnormal" και -τροφία, "ανάπτυξη". Οι λευκοδυστροφίες προκαλούνται από ατελή ανάπτυξη ή εξέλιξη της θήκης μυελίνης, το λιπαρό μονωτικό κάλυμμα γύρω από τις νευρικές ίνες. Οι λευκοδυστροφίες μπορεί να ταξινομηθούν ως υπομυελινωτικές ή απομυελινωτικές ασθένειες, ανάλογα με το εάν η βλάβη υπάρχει πριν από τη γέννηση ή συμβαίνει μετά. Άλλες απομυελινωτικές ασθένειες συνήθως δεν είναι συγγενείς και έχουν τοξική ή αυτοάνοση αιτία.
Όταν συμβαίνει βλάβη στη λευκή ουσία, οι ανοσοαποκρίσεις μπορούν να οδηγήσουν σε φλεγμονή στο κεντρικό νευρικό σύστημα (ΚΝΣ), μαζί με την απώλεια μυελίνης. Ο εκφυλισμός της λευκής ουσίας μπορεί να φανεί σε μια μαγνητική τομογραφία και χρησιμοποιείται για τη διάγνωση της λευκοδυστροφίας. Η λευκοδυστροφία χαρακτηρίζεται από συγκεκριμένα συμπτώματα όπως μειωμένη κινητική λειτουργία, μυϊκή ακαμψία και ενδεχόμενο εκφυλισμό της όρασης και της ακοής. Ενώ η ασθένεια είναι θανατηφόρα, η ηλικία έναρξης είναι βασικός παράγοντας, καθώς τα βρέφη έχουν τυπικό προσδόκιμο ζωής 2-8 ετών, ενώ οι ενήλικες συνήθως ζουν περισσότερο από μια δεκαετία μετά την έναρξη. Οι επιλογές θεραπείας είναι περιορισμένες, αν και οι μεταμοσχεύσεις αιμοποιητικών βλαστικών κυττάρων με χρήση μυελού των οστών ή αίματος ομφάλιου λώρου φαίνεται να βοηθούν σε ορισμένους τύπους ενώ διεξάγεται περαιτέρω έρευνα.
Η συνδυασμένη επίπτωση των λευκοδυστροφιών εκτιμάται σε 1 στα 7.600. Η πλειονότητα των τύπων περιλαμβάνει την κληρονομικότητα ενός X-συνδεδεμένου υπολειπόμενου ή X-συνδεδεμένου επικρατούς χαρακτηριστικού, ενώ άλλοι, αν και περιλαμβάνουν ένα ελαττωματικό γονίδιο, είναι αποτέλεσμα αυθόρμητης μετάλλαξης παρά γενετικής κληρονομιάς.
Συμπτώματα και σημεία
Ορισμένα συγκεκριμένα συμπτώματα ποικίλλουν από τον ένα τύπο της λευκοδυστροφίας στον άλλο, αλλά η συντριπτική πλειονότητα των συμπτωμάτων είναι κοινή καθώς οι αιτίες της νόσου έχουν γενικά τα ίδια αποτελέσματα. Τα συμπτώματα εξαρτώνται από την ηλικία έναρξης, η οποία είναι κυρίως στα βρέφη και την πρώιμη παιδική ηλικία, αν και ο ακριβής χρόνος έναρξης μπορεί να είναι δύσκολο να προσδιοριστεί. Η ερεθιστικότητα και η υπερευαισθησία στο περιβάλλον είναι κοινά, καθώς και μερικά φυσικά σημάδια, όπως η μυϊκή ακαμψία και η κεφαλή προς τα πίσω. Η θεραπεία με Botox χρησιμοποιείται συχνά για τη θεραπεία ασθενών με σπαστικότητα. Οι νεανικές και ενήλικες ομάδες εμφανίζουν παρόμοια συμπτώματα, όπως μείωση ή απώλεια ακοής και όρασης. Ενώ τα παιδιά βιώνουν οπτικό και ακουστικό εκφυλισμό, η πορεία της νόσου είναι συνήθως πολύ γρήγορη, προκαλώντας θάνατο σχετικά γρήγορα, ενώ οι ενήλικες μπορεί να ζουν με αυτές τις καταστάσεις για πολλά χρόνια. Στα παιδιά, η σπαστική δραστηριότητα προηγείται συχνά της προοδευτικής αταξίας και της ταχείας γνωστικής επιδείνωσης που έχει περιγραφεί ως διανοητική καθυστέρηση. Η επιληψία είναι συνηθισμένη για ασθενείς όλων των ηλικιών. Οι πιο προχωρημένοι ασθενείς παρουσιάζουν αδυναμία στην εκφυλισμό, οδηγώντας σε σπασμούς βήχα λόγω εισπνεόμενου σάλιου. Η κλασική συμπτωματική εξέλιξη της νεανικής αδρενολευκοδυστροφίας που συνδέεται με Χ εμφανίζεται στην ταινία του 1992, Lorenzo's Oil.
Η πορεία και το χρονοδιάγραμμα της νόσου εξαρτώνται από την ηλικία έναρξης με τα βρέφη να έχουν διάρκεια ζωής 2-8 ετών, τους νεαρούς 2-10 ετών και τους ενήλικες συνήθως 10+ χρόνια. Οι ενήλικες συνήθως βλέπουν μια παρατεταμένη περίοδο σταθερότητας ακολουθούμενη από μια πτώση σε φυτική κατάσταση και θάνατο. Ενώ υπάρχουν θεραπείες, οι περισσότερες βρίσκονται στην πειραματική φάση και μπορούν να υπόσχονται μόνο διακοπή της εξέλιξης των συμπτωμάτων, αν και ορισμένες γονιδιακές θεραπείες έχουν δείξει κάποια συμπτωματική βελτίωση. Η εξουθενωτική πορεία της νόσου έχει οδηγήσει σε πολλά φιλοσοφικά και ηθικά επιχειρήματα σχετικά με πειραματικές κλινικές δοκιμές, τα δικαιώματα των ασθενών και την ευθανασία με τη βοήθεια ιατρού.
Αιτίες
Ενώ οι πιο συγκεκριμένες υποκείμενες αιτίες της λευκοδυστροφίας εξαρτώνται από τον τύπο, υπάρχουν, ωστόσο, κοινά παθοφυσιολογικά πρότυπα που μπορούν να παρατηρηθούν μεταξύ όλων των τύπων. Πρώτα απ 'όλα, η λευκοδυστροφία είναι νευροεκφυλιστική ασθένεια που είναι πάντα αποτέλεσμα τόσο της βλάβης όσο και της διατήρησης των θηκών μυελίνης που περιβάλλουν τους νευρωνικούς άξονες στο κεντρικό νευρικό σύστημα ως αποτέλεσμα γενετικής μετάλλαξης. Η μυελίνη είναι μια λιπαρή λευκή ουσία που δρα ως ηλεκτρικός μονωτής και επικαλύπτει τους άξονες για να επιταχύνει τους παλμούς (δηλαδή, δυναμικά δράσης) που διέρχονται κάτω από τον νευράξονα. Έτσι, το φυσικό αποτέλεσμα μιας απώλειας αυτής της ουσίας είναι η μειωμένη αποτελεσματικότητα της διάδοσης των παλμών. Καθώς η μυελίνη παράγεται από ολιγοδενδροκύτταρα (τύπος γλοιακού κυττάρου) στο κεντρικό νευρικό σύστημα, ένα εύκολο μέρος για την αναζήτηση της αιτίας είναι μια μετάλλαξη ή δυσλειτουργία αυτών των κυττάρων και σε άλλα γλοιακά κύτταρα.
Γενετική επιρροή
μικρογραφία| Υπολειπόμενο μοτίβο κληρονομικότητας Η λευκοδυστροφία είναι συνήθως κληρονομική ασθένεια που είναι συνήθως το αποτέλεσμα ενός αυτοσωμικού υπολειπόμενου μοτίβου κληρονομικότητας, αν και τα επικρατούντα πρότυπα κληρονομιάς δεν είναι λιγότερο υπεύθυνα, όπως στην περίπτωση της λευκοδυστροφίας που εκδηλώνεται σε ενηλίκους. Αυτό σημαίνει ότι το προσβεβλημένο αλληλόμορφο φέρεται σε ένα αυτοσωμικό (μη φυλετικό), χρωμόσωμα και καλύπτεται από τον κυρίαρχο, μη επηρεασμένο φαινότυπο. Με άλλα λόγια, ένα άτομο, για να κληρονομήσει τον φαινότυπο της λευκοδυστροφίας, πρέπει να φέρει δύο από τα υπολειπόμενα, μεταλλαγμένα αλληλόμορφα. Η νόσος Krabbe και η μεταχρωματική λευκοδυστροφία (MLD) είναι δύο αυτού του τύπου. Το MLD βρίσκεται στο ανθρώπινο χρωμόσωμα 22 στη θέση q13.31. Ένας άλλος τύπος κληρονομικής λευκοδυστροφίας είναι η αδρενολευκοδυστροφία συνδεδεμένη με το Χ (X-ALD). Όπως υποδηλώνει το όνομά του, αυτός ο τύπος λευκοδυστροφίας είναι το αποτέλεσμα μιας μετάλλαξης που βρίσκεται στο Χ-χρωμόσωμα. Μεταφέρεται επίσης σε υπολειπόμενο σχέδιο Το Χ χρωμόσωμα είναι φυλετικό χρωμόσωμα και δεδομένου ότι οι γυναίκες έχουν δύο «πιθανότητες» να αποκτήσουν ένα κανονικό Χ χρωμόσωμα (ένα μητρικό, ένα πατρικό) και οι άνδρες μόνο ένα (ένα μητρικό), αυτή η ασθένεια είναι πιο πιθανό να παρατηρηθεί στους άνδρες παρά στις γυναίκες. Η μετάλλαξη που οδηγεί σε λευκοδυστροφία έναρξης ενηλίκων χαρτογραφείται στα 5q23.
Μεταχρωματική λευκοδυστροφία
Η μεταχρωματική λευκοδυστροφία είναι το αποτέλεσμα γενετικών ελαττωμάτων στα ένζυμα που σχετίζονται με το κυτταρικό διαμέρισμα του λυσοσώματος. Η MLD είναι μία από τις δύο λευκοδυστολογίες που είναι επίσης μια διαταραχή αποθήκευσης λυσοσωμικών ουσιών. Το MLD κληρονομείται με αυτοσωμικό υπολειπόμενο τρόπο και είναι το αποτέλεσμα μεταλλάξεων σε τρία διαφορετικά αλληλόμορφα ARSA που κωδικοποιούν το ένζυμο αρυλσουλφατάση Α (ASA ή μερικές φορές ARSA), που ονομάζεται επίσης σουλφατιδική σουλφατάση. Η ASA είναι υπεύθυνη για τη διάσπαση των σουλφατιδίων, των σφιγγολιπιδίων που υπάρχουν σε νευρωνικές μεμβράνες καθώς και στη μυελίνη. Όταν υπάρχει μια μετάλλαξη στο γονίδιο που κωδικοποιεί ASA, το αποτέλεσμα είναι η μείωση της παραγωγής, η οποία στη συνέχεια οδηγεί σε μειωμένη αποδόμηση των σουλφατιδίων, προκαλώντας έτσι τη συσσώρευσή τους. Αυτή η συσσώρευση σουλφατιδίων είναι δηλητηριώδης για τα ολιγοδενδροκύτταρα, τα κύτταρα που παράγουν μυελίνη του ΚΝΣ, οδηγώντας, ως συνέπεια, σε διαταραχή στη δομή της μυελίνης ακολουθούμενη από απομυελίνωση. Το μοτίβο της κληρονομιάς των τριών διαφορετικών αλληλόμορφων επηρεάζει τον τύπο MLD που αναπτύσσει ένα άτομο. Δύο μηδενικά αλληλόμορφα είναι υπεύθυνα για τη βρεφική έκδοση και δεν επιτρέπουν την παραγωγή ASA. Ένα ετερόζυγο άτομο (ένα μηδέν αλληλόμορφο, ένα μη μηδέν αλληλόμορφο) αναπτύσσει τη νεανική μορφή και βλέπει κάποια παραγωγή ASA, ενώ ένα άτομο με δύο μη μηδενικά αλληλόμορφα (αλλά εξακολουθεί να μεταλλάσσεται) αναπτύσσει τη μορφή ενηλίκων.
Νόσος του Krabbe
μικρογραφία| Λευκοδυστροφία PAS σφαιριδίων - Πολυπύρηνα μακροφάγα ("σφαιροειδή κύτταρα") και απώλεια μυελινωμένων ινών σε περίπτωση λευκοδυστροφίας του Krabbe Όπως η MLD, η νόσος Krabbe είναι ένας άλλος τύπος λευκοδυστροφίας με αυτοσωμική υπολειπόμενη κληρονομικότητα που είναι το αποτέλεσμα μιας διαταραχής αποθήκευσης λυσοσωμάτων. Αυτό οφείλεται σε μια διαγραφή στο εξόνιο 16 του γονιδίου GALC που προκαλεί μια μετάλλαξη μετατόπισης πλαισίου που οδηγεί σε πρόωρο κωδικόνιο διακοπής. Το γονίδιο GALC, που βρίσκεται στο χρωμόσωμα 14 στη θέση 31 (14q31), κωδικοποιεί το ένζυμο βήτα-γαλακτοκερεοβροσιδάση (GALC). Το GALC είναι ένα λυσοσωμικό ένζυμο υπεύθυνο για τον καταβολισμό των γαλακτολιπιδίων, ιδιαίτερα της ψυχοσίνης, που κατανέμονται σε μεγάλο βαθμό σε όλο τον εγκέφαλο. Μια ανεπάρκεια στο GALC προκαλεί συνεπώς τη συσσώρευση αυτών των λιπαρών οξέων γνωστών ως σφαιροειδών μακροφάγων που καταστρέφουν τα ολιγοδενδροκύτταρα, αναστέλλοντας έτσι τον σχηματισμό μυελίνης.
Λόγω της παρουσίας σφαιροειδών κυττάρων συγκεντρωμένων κοντά σε λευκή ουσία, η νόσος Krabbe συχνά αποκαλείται λευκοδυστροφία σφαιροειδών κυττάρων. Επιπλέον, νέα έρευνα έδειξε ότι η νόσος Krabbe και η λευκοδυστροφία των σφαιροειδών κυττάρων μπορεί να είναι διακριτές οντότητες της νόσου λόγω της έκκρισης φλεγμονωδών μεσολαβητών από φυσικά φονικά κύτταρα σε ορισμένες περιπτώσεις. Αυτή η έρευνα έδειξε ότι τα κύτταρα - φονείς έχουν υποδοχείς (TDAG8) για ορισμένα γλυκοσφιγγολιπίδια που συσσωρεύονται σε ένα άτομο με λευκοδυστροφία, και πάλι λόγω ανεπαρκών επιπέδων GALC και, όταν δεσμεύεται, στοχεύουν τα κύτταρα κύτταρα - φονείς για καταστροφή, αποτρέποντας έτσι τα κυτταροτοξικά τους αποτελέσματα. Αυτά τα σφιγγολιπίδια έχουν ταυτοποιηθεί ως γαλακτοσυλ σφιγγοσίνη και γλυκοσυλ-σφιγγοσίνη και δεν είναι παρόντα σε άτομα που δεν επηρεάζονται.
Η νόσος του Canavan
Η ασθένεια Canavan είναι ένας λιγότερο μελετημένος τύπος λευκοδυστροφίας που, όπως η ασθένεια MLD και Krabbe, μεταδίδεται επίσης σε αυτοσωματικό υπολειπόμενο πρότυπο κληρονομιάς. Αυτό οφείλεται σε μια μετάλλαξη στο γονίδιο ASPA που κωδικοποιεί την ασπαρτοξυλάση, ένα ένζυμο που απαιτείται για το μεταβολισμό του Ν-ακετυλο-L-ασπαρτικού (NAA). Η μετάλλαξη προκαλεί ανεπάρκεια ασπαρτοκυκλάσης. Το NAA εμπλέκεται στο σχηματισμό λιπιδίων και εάν δεν διασπάται από την ασπαρτοξυλάση, τα υπερβολικά επίπεδα αυτής συσσωρεύονται προκαλώντας απομυελίνωση.
Αδρενολευκοδυστροφία συνδεδεμένη με Χ
Στην X-συνδεδεμένη αδρενολευκοδυστροφία (X-ALD), εμφανίζεται μια μετάλλαξη στην θέση σύνδεσης της ATP με το υπεροξειδιόσωμα ( μεταφορικό ABC ). Αυτό οδηγεί σε εγκεφαλική φλεγμονώδη απομυελίνωση που προκαλείται από την αποσταθεροποίηση της μυελίνης που εμφανίζεται σε αυτούς τους ασθενείς. Η φλεγμονώδης απομυελίνωση αρχίζει στο corpus callosum και προχωρά αργά προς τα έξω προς τα δύο ημισφαίρια. Σε ασθενείς με X-ALD, ασυνήθιστα υψηλά επίπεδα λιπαρών οξέων πολύ μακράς αλυσίδας (VLCFA) συσσωρεύονται σε διάφορους ιστούς και υγρά του σώματος. Αυτή η αυξημένη συγκέντρωση ενσωματώνεται έπειτα σε διάφορα σύνθετα λιπίδια όπου δεν βρίσκονται κανονικά. Έχει βρεθεί ότι εμπλέκεται άμεσα στην εγκεφαλική φλεγμονή. Το συσσωρευμένο και ενσωματωμένο VLCFA στα σύμπλοκα λιπίδια θα μπορούσε να οδηγήσει στην αποσταθεροποίηση της θήκης μυελίνης και τελικά σε απομυελίνωση.
Ασθένεια Alexander
Η ασθένεια Alexander είναι η μοναδική από τις λευκοδυστροφίες που αναφέρονται παραπάνω στο ότι είναι αποτέλεσμα αυθόρμητης μετάλλαξη, δηλαδή δεν κληρονομείται. Αυτό σημαίνει ότι η μετάλλαξη που βρέθηκε στο προσβεβλημένο άτομο δεν βρίσκεται σε κανέναν από τους γονείς του. Αυτό οφείλεται στη συσσώρευση της γλοιακής ινιδικής όξινης πρωτεΐνης ( GFAP ) ως αποτέλεσμα μετάλλαξης στο γονίδιο GFAP. το οποίο, αντί να βρίσκεται σε σχέση με λυσοσώματα ή υπεροξειδιοσώματα, είναι ένα ενδιάμεσο νήμα που συνδέεται με την πυρηνική μεμβράνη. Τα ενδιάμεσα νήματα είναι πρωτεΐνες που είναι υπεύθυνες για τη σύνθεση του κυτταροσκελετού, και έτσι αυτός ο τύπος μετάλλαξης εμπλέκεται στη δυσλειτουργική δομική ανάπτυξη των κυττάρων. Στην πραγματικότητα, έχουν παρατηρηθεί ελαττώματα κυτταροσκελετικών μορίων και μεταφορέων στα αστροκύτταρα (τύπος νευρογλοιακών κυττάρων) των προσβεβλημένων ατόμων. Αυτά τα αστροκύτταρα έχουν μια ανθυγιεινά μεγάλη ποσότητα GFAP που επηρεάζει τον σχηματισμό και τη λειτουργία των αστροκυττάρων.
Διάγνωση
Ο εκφυλισμός της λευκής ουσίας, που δείχνει τον εκφυλισμό της μυελίνης, μπορεί να παρατηρηθεί σε μια βασική μαγνητική τομογραφία και χρησιμοποιείται για τη διάγνωση λευκοδυστροφιών όλων των τύπων. Οι εικόνες με στάθμιση T-1 και T-2 FLAIR είναι οι πιο χρήσιμες. Το FLAIR σημαίνει ανάκτηση αντιστροφής εξασθενημένου υγρού. Ηλεκτροφυσιολογικά και άλλα είδη εργαστηριακών δοκιμών μπορούν επίσης να γίνουν. Συγκεκριμένα, η ταχύτητα αγωγιμότητας των νεύρων εξετάζεται για τη διάκριση μεταξύ της λευκοδυστροφίας και άλλων απομυελινωτικών ασθενειών, καθώς και για τη διάκριση μεταξύ των επιμέρους λευκοδυστροφιών. Για παράδειγμα, τα άτομα με X-ALD έχουν φυσιολογικές ταχύτητες αγωγής, ενώ εκείνα με νόσο Krabbe ή μεταχρωματική λευκοδυστροφία έχουν ανωμαλίες στις ταχύτητες αγωγής τους. Πάνελ αλληλουχίας πολλαπλών γενεών επόμενης γενιάς για αδιαφοροποίητη λευκοδυστροφία είναι σήμερα διαθέσιμα για ταχεία μοριακή διάγνωση μετά από κατάλληλη γενετική συμβουλή.
Τύποι
Συγκεκριμένοι τύποι λευκοδυστροφιών περιλαμβάνουν τα ακόλουθα με τους αντίστοιχους κωδικούς ICD-10 όταν είναι διαθέσιμοι:
Θεραπευτική αγωγή
Με πολλούς διαφορετικούς τύπους λευκοδυστροφιών και αιτιών, οι θεραπευτικές θεραπείες ποικίλλουν για κάθε τύπο. Πολλές μελέτες και κλινικές δοκιμές βρίσκονται σε εξέλιξη για να βρουν θεραπεία και θεραπείες για καθεμία από τις διαφορετικές λευκοδυστροφίες. Οι μεταμοσχεύσεις βλαστικών κυττάρων και η γονιδιακή θεραπεία φαίνεται να είναι οι πιο ελπιδοφόρες για τη θεραπεία όλων των λευκοδυστροφιών, υπό την προϋπόθεση ότι γίνεται όσο το δυνατόν νωρίτερα. Για υπομυελινωτικές λευκοδυστροφίες, η θεραπευτική έρευνα σε κυτταρικές θεραπείες φαίνεται πολλά υποσχόμενη. Τα πρόδρομα κύτταρα ολιγοδενδροκυττάρων και τα νευρικά βλαστικά κύτταρα έχουν μεταμοσχευθεί επιτυχώς και έχουν αποδειχθεί υγιή ένα χρόνο αργότερα. Οι κλασματικοί χάρτες ανισοτροπίας και ακτινικής διάχυσης έδειξαν πιθανή μυελίνωση στην περιοχή της μεταμόσχευσης. Τα επαγόμενα πολυδύναμα βλαστικά κύτταρα, τα πρόδρομα κύτταρα ολιγοδενδροκυττάρων, η διόρθωση γονιδίων και η μεταμόσχευση για την προαγωγή της ωρίμανσης, της επιβίωσης και της μυελίωσης των ολιγοδενδροκυττάρων φαίνεται να είναι οι πρωταρχικές οδοί για πιθανές θεραπείες.
Για τρεις τύπους λευκοδυστροφιών ( Α-αδρενολευκοδυστροφία συνδεδεμένη με Χ (X-ALD), μεταχρωματική λευκοδυστροφία (MLD) και Νόσος Krabbe (λευκοδυστροφία σφαιροειδών κυττάρων - GLD), η γονιδιακή θεραπεία με χρήση αυτόλογων αιμοποιητικών βλαστικών κυττάρων για τη μεταφορά του γονιδίου της νόσου με φακοϊικούς φορείς να είναι επιτυχής και αυτή τη στιγμή χρησιμοποιείται σε κλινικές δοκιμές για X-ALD και MLD. Η εξέλιξη του X-ALD έχει αποδειχθεί ότι διακόπτεται με τη θεραπεία γονιδίων αιμοποιητικών βλαστικών κυττάρων, αλλά ο ακριβής λόγος για τον οποίο η απομυελίνωση σταματά και η απαιτούμενη ποσότητα βλαστικών κυττάρων είναι ασαφής. Ενώ υπάρχει μια συσσώρευση λιπαρών οξέων μακράς αλυσίδας στον εγκέφαλο, δεν φαίνεται να είναι ο λόγος που υποκρύπτεται πίσω από την ασθένεια καθώς η γονιδιακή θεραπεία δεν τη διορθώνει.
Για εκείνες τις λευκοδυστροφίες που οφείλονται σε έλλειψη ενζύμων λυσοζύμης, όπως η νόσος Krabbe, η θεραπεία αντικατάστασης ενζύμων φαίνεται ελπιδοφόρα. Ωστόσο, η αντικατάσταση των ενζύμων αποδεικνύεται δύσκολη, επειδή ο αιματεγκεφαλικός φραγμός περιορίζει σοβαρά ό,τι μπορεί να περάσει στο κεντρικό νευρικό σύστημα. Η τρέχουσα έρευνα γονιδιακής θεραπείας για μεταχρωματική λευκοδυστροφία έχει επανεξεταστεί με έμφαση στην ex vivo μεταμόσχευση γενετικά τροποποιημένων αιμοποιητικών βλαστικών κυττάρων.
Επιδημιολογία
μικρογραφία| X-συνδεδεμένη υπολειπόμενη κληρονομικότητα Προς το παρόν, καμία έρευνα δεν έδειξε υψηλότερο επιπολασμό των περισσότερων τύπων λευκοδυστροφίας σε οποιοδήποτε σημείο σε όλο τον κόσμο. Υπάρχει, ωστόσο, υψηλότερος επιπολασμός της νόσου Canavan στον εβραϊκό πληθυσμό. 1 στα 40 άτομα εβραϊκής καταγωγής Ashkenazi είναι φορείς ασθένειας Canavan Αυτό εκτιμάται σε περίπου 2,5%. Επιπλέον, λόγω αυτοσωμικών υπολειπόμενων μοτίβων κληρονομικότητας, δεν υπάρχει σημαντική διαφορά μεταξύ των προσβεβλημένων αρρένων και των προσβεβλημένων θηλέων για τους περισσότερους τύπους λευκοδυστροφίας, συμπεριλαμβανομένων, ενδεικτικά, της μεταχρωματικής λευκοδυστροφίας, της νόσου Krabbe, της νόσου Canavan και της ασθένειας Alexander. Η μόνη εξαίρεση σε αυτό είναι οποιοσδήποτε τύπος λευκοδυστροφίας που φέρεται σε ένα χρωμόσωμα φύλου, όπως η αδρενολευκοδυστροφία που συνδέεται με το Χ, η οποία μεταφέρεται στο Χ-χρωμόσωμα. Λόγω του προτύπου κληρονομιάς των συνδεόμενων με Χ νόσων, τα αρσενικά επηρεάζονται συχνότερα από αυτόν τον τύπο λευκοδυστροφίας, αν και οι γυναίκες φορείς συχνά είναι συμπτωματικές, αν και όχι τόσο σοβαρές όσο οι άνδρες.
Ερευνα
Το Εθνικό Ινστιτούτο Νευρολογικών Διαταραχών και Εγκεφαλικών (NINDS, στο πλαίσιο των Εθνικών Ινστιτούτων Υγείας των ΗΠΑ ) υποστηρίζει την έρευνα για γενετικές διαταραχές, συμπεριλαμβανομένων των λευκοδυστροφιών. Το NINDS υποστηρίζει επίσης ερευνητές που συνεργάζονται με το Παγκόσμιο Δίκτυο Κλινικών Δοκιμών Πρωτοβουλίας Λευκοδυστροφίας (GLIA-CTN) το οποίο προάγει την πρόοδο στη διάγνωση και τη θεραπεία των λευκοδυστροφιών.
Η Ευρωπαϊκή Ένωση Λευκοδυστροφίας υποστηρίζει επίσης την έρευνα για τη λευκοδυστροφία. Από το 2020, έχουν χρηματοδοτηθεί περισσότερα από 387 ερευνητικά έργα. Κάθε χρόνο, η ELA καλεί τη διεθνή επιστημονική κοινότητα να υποβάλει ερευνητικά έργα στον τομέα των γενετικών λευκοδυστροφιών, της λευκής ουρίας των εγκεφαλικών στα πρόωρα βρέφη και της επιδιόρθωσης της μυελίνης.
Παραπομπές
Κατηγορία:Σπάνιες ασθένειες Κατηγορία:Σελίδες με μη επιθεωρημένες μεταφράσεις
Ναλανιντίλ Χανιμεφέντι
Η Ναλανιντίλ Χανιμεφέντι (Οθ. Τούρκικα:نالان دل خانم) (Τούρκικα: Nalandil Hanımefendi, 1829 - 1865) ήταν η δέκατη τέταρτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.
Βιογραφία
Γεννήθηκε το 1829 στην Ανάπα, και ήταν κόρη του Νατίκχου Τσιπακουέ Μπέη. Είχε μια αδελφή την Τερμπιγιέ Χανιμεφέντι.
Μεταφέρθηκε σε νεαρή ηλικία στην Κωνσταντινούπολη, όπου ο πατέρας της την εμπιστεύτηκε στο αυτοκρατορικό χαρέμι. Σύμφωνα με το έθιμο της οθωμανικής αυλής το όνομά της, άλλαξε σε Ναλανιντίλ.
Το 1851 παντρεύτηκε τον Αμπντούλ Μετζίτ Α΄. Της δόθηκε ο τίτλος "Τέταρτη Τυχερή", στις 7 Δεκεμβρίου 1851, αφού γέννησε το πρώτο της παιδί, μια κόρη, τη Σενιχά Σουλτάν στο Παλιό Παλάτι Τσιραγάν. Προς το τέλος του 1852 ονομάστηκε "Τρίτη Τυχερή" και το 1853 σε "Δεύτερη Τυχερή". Στις 20 Μαρτίου 1853, γέννησε το δεύτερο παιδί της, έναν γιο, τον Ηγεμόνας Μεχμέτ Αμπντουσαμέντ. Το 1854, της δόθηκε ο τίτλος "Πρώτη Τυχερή". Στις 2 Μαρτίου 1855, γέννησε το τρίτο της παιδί, μια κόρη, την Σεχιμέ Σουλτάν στο Παλιό Παλάτι Μπεηλέρμπεη.
Μετά το θάνατο του Αμπντούλ Μετζίτ το 1861, η Ναλανιντίλ εγκαταστάθηκε στο Παλάτι Φεριγιέ. Πέθανε το 1865, και είναι θαμμένη στο Νέο Μαυσωλείο Κυριών, Γενί Τζαμί της Κωνσταντινούπολης.
Πηγές
Κατηγορία:Σουλτάνες της Οθωμανικής Αυτοκρατορίας Κατηγορία:Οθωμανοί
Δέντρο (Θεωρία Γράφων)
Ένα δέντρο στα Μαθηματικά και ειδικά στη Θεωρία Γράφων, είναι ένας μη κατευθυνόμενος Γράφος, στον οποίο οποιεσδήποτε δύο κορυφές συνδέονται με ένα και μόνο απλό μονοπάτι. Με άλλα λόγια κάθε συνεκτικός γράφος χωρίς κύκλους είναι ένα δέντρο.
Στην Επιστήμη Υπολογιστών, δέντρα ονομάζονται οι δομές δεδομένων που είναι παρόμοιες με τα δέντρα της θεωρίας γράφων, με τη διαφορά ότι τα δέντρα στην επιστήμη των υπολογιστών έχουν κατευθυνόμενες ακμές.
Ορισμοί
Ένα δέντρο είναι ένας μη κατευθυνόμενος απλός γράφος G που ικανοποιεί οποιαδήποτε από τις παρακάτω ισοδύναμες συνθήκες:
Δάσος είναι ένας μη κατευθυνόμενος γράφος, του οποίου όλες οι συνεκτικές συνιστώσες είναι δέντρα. Με άλλα λόγια, το δάσος αποτελείται από την ένωση ενός αριθμού ξένων μεταξύ τους δέντρων. Ένα πολυδέντρο ή ένα προσανατολισμένο δέντρο είναι ένας κατευθυνόμενος γράφος με το πολύ ένα μη-κατευθυνόμενο μονοπάτι μεταξύ δύο οποιωνδήποτε κορυφών. Δηλαδή ένα προσανατολισμένο δέντρο είναι ένας άκυκλος κατευθυνόμενος γράφος. Ένα κατευθυνόμενο δέντρο προκύπτει όταν από ένα κατευθυνόμενο γράφο αφαιρέσουμε τις κατευθύνεσεις των ακμών του.
Ένα δέντρο ονομάζεται ριζωμένο εάν μία κορυφή έχει οριστεί ως ρίζα. Τότε λέμε ότι οι ακμές έχουν προσανατολισμό προς ή από τη ρίζα. Σε ένα ριζωμένο δέντρο, ο πατέρας μιας κορυφής είναι η αμέσως προηγούμενη κορυφή της διαδρομής από τη ρίζα σ' αυτήν. Κάθε κορυφή εκτός από τη ρίζα έχει ένα μοναδικό γονιό. Το παιδί μιας κορυφής είναι μια κορυφή της οποίας αυτή είναι πατέρας. Μία κορυφή χωρίς παιδιά λέγεται φύλλο. Μία τερματική κορυφή ενός δέντρου είναι μία κορυφή βαθμού 1. Σε ένα ριζωμένο δέντρο, όλα τα φύλλα είναι τερματικές κορυφές.
Οι κόμβοι ενός δέντρου μπορούν να χωριστούν σε επίπεδα, με την έννοια ότι κόμβοι που απέχουν το ίδιο από τη ρίζα βρίσκονται στο ίδιο επίπεδο. Πιο αυστηρά, όλοι οι κόμβοι των οποίων τα μονοπάτια από τη ρίζα προς αυτά έχουν το ίδιο μήκος, ανήκουν στο ίδιο επίπεδο.
Κέντρο ενός δέντρου είναι η κορυφή εκείνη για την οποία ελαχιστοποιούνται οι αποστάσεις των υπόλοιπων κορυφών από αυτήν. Ακτίνα ενός δέντρου είναι η μέγιστη απόσταση του κέντρου από οποιαδήποτε άλλη κορυφή. Διάμετρος ενός δέντρου είναι η μέγιστη μεταξύ των αποστάσεων δύο οποιονδήποτε κορυφών του δέντρου.
Ιδιότητες
Τα δέντρα είναι εξορισμού γράφοι συνεκτικοί και δεν περιέχουν κύκλους. Συνέπεια των ιδιοτήτων αυτών είναι ότι αν ένα δέντρο έχει n κορυφές, τότε έχει n-1 ακμές. Επιπλέον, κάθε δέντρο έχει τουλάχιστον έναν κόμβο βαθμού 1. Βαθμός ενός κόμβου είναι το πλήθος των προσκείμενων σ' αυτόν ακμών.
Ένα δέντρο είναι διμερές γράφημα, δηλαδή οι κορυφές του μπορούν να χωριστούν σε δύο ξένα σύνολα τέτοια, ώστε οι ακμές του γραφήματος να συνδέουν μόνο κορυφές από το ένα σύνολο στο άλλο. Το ένα σύνολο αποτελείται από τους κόμβους που ανήκουν σε άρτιο επίπεδο, ενώ το άλλο σύνολο από τους κόμβους που ανήκουν σε περιττό επίπεδο. Άμεσο επακόλουθο είναι ότι ένα δέντρο είναι 2-χρωματίσιμο. Δηλαδή, οι κόμβοι του μπορούν να χρωματιστούν με τρόπο τέτοιο, ώστε κάθε δύο γειτονικοί κόμβοι να έχουν διαφορετικό χρώμα. Αυτό γίνεται χρωματίζοντας τους κόμβους των άρτιων επιπέδων με ένα χρώμα και τους υπόλοιπους με το άλλο χρώμα.
Κάθε γράφος έχει ένα γεννητικό δέντρο, δηλαδή ένα δέντρο με κορυφές εκείνες του γραφήματος και ακμές υποσύνολο των ακμών του γράφου. Στα σταθμισμένα γραφήματα, ένα συναφές πρόβλημα είναι αυτό της εύρεσης του ελάχιστου γεννητικού δέντρου.
Σημαντικά είδη δέντρων
Αξίζει αναφορά σε συγκεκριμένα είδη δέντρων, καθώς εμφανίζονται συχνά σε εφαρμογές.
Διάτρεξη δέντρων
Τα δέντρα δεν είναι γραμμικές δομές και για τον λόγο αυτό δεν υπάρχει από τη φύση τους κάποιος γραμμικός τρόπος διαπέρασης των κόμβων τους ή γραμμικής τους διάταξης. Η ύπαρξη πολλαπλών δυνατοτήτων για τη διάταξη ενός κόμβου ως προς τους απογόνους του δημιουργεί διάφορα είδη διελεύσεων/διατάξεων. Ωστόσο τρεις διαφορετικοί τρόποι διαπέρασης των κόμβων ενός δέντρου είναι οι σημαντικότεροι.
Προδιάταξη
Κατά την προδιάταξη (preorder), οι κόμβοι ενός δέντρου διατρέχονται με προτεραιότητα στον πατέρα έναντι του παιδιού. Ο κόμβος εκκίνησης είναι η ρίζα, ως πρόγονος όλων των κόμβων. Η προδιάταξη ενός δέντρου συντακτικής ανάλυσης αντιστοιχεί σε προθεματικές συντάξεις, όπως η Πολωνική γραφή του προτασιακού λογισμού. Επίσης, η προδιάταξη είναι μια πιθανή σειρά διαπέρασης των κόμβων ενός δέντρου με τον αλγόριθμο της αναζήτησης κατά βάθος.
Μεταδιάταξη
Κατά τη μεταδιάταξη (postorder), οι κόμβοι ενός δέντρου διατρέχονται με προτεραιότητα στο παιδί έναντι του πατέρα. Δηλαδή, πριν τη διέλευση από έναν κόμβο, έχουμε διέλθει πρώτα από όλα τα παιδιά του.
Διάταξη κατά επίπεδο
Στην περίπτωση αυτή, η διαπέραση γίνεται ξεκινώντας από το μικρότερο επίπεδο, δηλαδή τη ρίζα. Πρώτα διαπερνώνται όλοι οι κόμβοι ενός επιπέδου και η διαπέραση προχωρά στους κόμβους του επόμενου επιπέδου. Μια αναζήτηση κατά πλάτος διατάσσει τους κόμβους στη σειρά αυτή.
Αναφορές
Κατηγορία:Θεωρία γράφων
Φιλίππο Αμπιάτι
Ο Φιλίππο Αμπιάτι (Filippo Abbiati, 1640–1715) ήταν Ιταλός ζωγράφος της πρώιμης περιόδου του μπαρόκ. Δραστηριοποιήθηκε κυρίως στην Λομβαρδία και το Τορίνο, μαζί με τον Αντρέα Λαντσάνι (Andrea Lanzani) και τον Στέφανο Μαρία Λενιάνι (Stefano Maria Legnani). Θεωρείται ένας από τους εξέχοντες μανιεριστές εκπροσώπους της Σχολής της Λομβαρδίας.
Γεννήθηκε στο Μιλάνο και ήταν μαθητής του Αντόνιο Μπούσκα. Ανάμεσα στους δικούς του μαθητές ήταν οι Αλεσσάντρο Μανιάσκο (Alessandro Magnasco), Πιέτρο Μάτζι και Τζουζεππε Ριβόλα. Μαζί με τον Bianchi, ζωγράφισε τον τρούλο στον ιερό ναό του Sant'Alessandro Martire στο Μιλάνο. Ο Αμπιάτι φιλοτέχνησε επίσης τον Άγιο Ιωάννη που κηρύττει στην έρημο για εκκλησία στο Σαρόννο.
Απεβίωσε στο Μιλάνο.
Επιπλέον ανάγνωση
Κατηγορία:Ιταλοί ζωγράφοι Κατηγορία:Ζωγράφοι του Μπαρόκ
Έναστρη Νύχτα
Η Έναστρη Νύχτα είναι ελαιογραφία σε καμβά του Ολλανδού μετα-ιμπρεσιονιστή ζωγράφου Βίνσεντ βαν Γκογκ. Φιλοτεχνημένος τον Ιούνιο του 1889, απεικονίζει τη θέα από το δυτικό παράθυρο του δωματίου του στο άσυλο Σεν Ρεμί ντε Προβάνς, μόλις πριν την ανατολή του ηλίου, με την προσθήκη ενός εξιδανικευμένου χωριού. Εκτίθεται στην μόνιμη συλλογή του Μουσείου Μοντέρνας Τέχνης στην Νέα Υόρκη από το 1941 και αποκτήθηκε μέσω του κληροδοτήματος Λίλι Π. Μπλις. Θεωρείται ένα από τα καλύτερα έργα του Βαν Γκογκ και είναι ένας από τους πιο γνωστούς πίνακες στην ιστορία του Δυτικού πολιτισμού.
Περιγραφή
Ο πίνακας απεικονίζει μια νυχτερινή σκηνή με έντεκα δίνες αστεριών και ένα φωτεινό κίτρινο μισοφέγγαρο. Στο φόντο υπάρχουν λόφοι, στη μέση του εδάφους υπάρχει μια φεγγαρόλουστη πόλη με μια εκκλησία που έχει ένα επίμηκες καμπαναριό και σε πρώτο πλάνο βρίσκεται η σκούρα πράσινη σιλουέτα ενός κυπαρισσιού.
Το άσυλο
Στον απόηχο του επεισοδίου στις 23 Δεκεμβρίου του 1888 που είχε ως αποτέλεσμα τον αυτο-ακρωτηριασμό του αριστερού αυτιού του, ο Βαν Γκογκ αυτοβούλως ζήτησε τον εγκλεισμό του στο φρενοκομείο Σεν Πωλ ντε Μοζόλ στις 8 Μαΐου 1889. Το Σεν Πωλ ντε Μοζόλ στεγαζόταν σε ένα πρώην μοναστήρι που χρηματοδοτούταν από πλούσιους και ήταν κάτι λιγότερο από μισογεμάτο όταν έφτασε ο Βαν Γκογκ, επιτρέποντάς του να καταλάβει όχι μόνο μια δεύτερη κρεβατοκάμαρα αλλά και ένα δωμάτιο στο ισόγειο που χρησιμοποιούσε σαν εργαστήρι ζωγραφικής.